Talgujuhtidelt saadud täpsustatud andmetel osales 7. mail toimunud talgupäeval kokku 26 001 inimest (ligi 2% elanikkonnast). Teeme Ära talgupäeva korraldusmeeskond ja Eesti Rahva Muuseum tegid muuseumiööl kokkuvõtte ka talgulugude kogumise veebiretkest. Eilseks oli laekunud 104 talgulugu Eesti eri paigust. Talgulugude veebiretke eriauhind otsustati anda Tallinna Tõnismäe Reaalkooli 7b klassile aktiivse talgupäeval osalemise ja sisuka talguloo esitamise eest.
#000005
ERM on võtnud nõuks korraldada 2012. aasta kevadel talgulugude näituse ja selleks otsitakse vabatahtlikke talguhuvilisi, kes sooviksid näituse ettevalmistuse enda peale võtta. Muuseum on valmis igakülgselt kaasa aitama näituse tehnilise korralduse osas. Huvilised võiksid ERMiga ühendust võtta.
#000009
Veebiretkel osalenud koolidest otsustati anda eriauhind Tallinna Tõnismäe Reaalkooli 7b klassile, kes korraldas talgud Hundikuristiku kaitsealal Kadriorus. Talgud olid hästi läbimõeldud ning põnevalt kajastatud, nende lugu saab vaadata siit: Klass saab auhinnaks ekskursiooni Tartusse koos ERMi ja Ahhaa keskuse 4D kino tasuta külastustega.
#000010